**Logisztikai osztály feladatai**

Ebben a részben 4 fő tevékenységgel fogunk foglalkozni, ami mind logisztika, ez a beszerzés, raktározás, tervezés (alapanyag, és gyártás), valamint kiszállítás. Ebben az esetben sem törekszünk a teljességre, hogy minden egyes részfeladatot bemutassunk, hanem inkább arra, hogy működik ez a terület, és mi a főtevékenysége.

1. **Beszerzés**

A beszerzés feladat a megfelelő szállítók kiválasztása, velük történő szerződéskötés, monitorozás, valamint a szerződés fejlesztése. Napjainkban már nagyon nagy szerepe van a beszerzési tevékenységen, mert a költségek 60 %-át is kiteheti az anyagköltség, valamint az alapanyag milyensége meghatározza a végtermék minőségét. Ezért a beszerzésnek arra kell törekednie, hogy megfelelő minőségű, áru alapanyagot szállíttasson le, a megfelelő időben.

Első körben nézzük meg, milyen szempontok kerülnek figyelembe vételre egy-egy beszállító kiválasztásánál. Sokan azt hiszik, az ár dönt, de nem minden az ár. Fontos, hogy rugalmas legyen a beszállító, tudjon reagálni rövid időn belül a megrendelő igényeire (ú.n. leadtime, avagy reakció idő), számíthat a távolság is, kivéve ha valami nagyon speciális anyagról van szó. Nem mindegy hogy Észak-Amerika a székhelye a beszállítónak vagy Románia, esetleg Németország. A földrajzi távolság okán már érdekes lehet a szállítás módja is, tehát nem mindegy hogy repülőn, hajón konténerben érkezik be az áru, vagy vasúton, kamionon közúti közlekedésben. A hosszú út hatással lehet az anyag állagára, állapotára, ha különleges körülmények (tengeri, sós levegő egyéb) között utazik.

Például a Chevrolet-kat Dél-Koreában gyártják, onnan pedig hajón érkezik Koper-ba (Szlovénia), onnan pedig közúton az országunkba, ahonnan a kereskedésekbe. A fenti utazás kb. 3 hónapot vesz igénybe és viszonylag sokáig tart a nyílt vízes szakasz. Mivel sem lezárva, sem letakarva, sem védve nincsenek az autók, előfordul, hogy null km-es autóknak bizony helyenként rozsdás volt a motortere. A tengeri, sós levegő keményen megkezdte a motorblokk bizonyos felületét.

A fenti példával ellentétben a higiéniai termékek gyártásához szükséges anyagok szállításával szemben komoly elvárásokat támasztanak (csomagolás, vízhatlanság stb), tehát az előző példa nem mindig releváns.

Néhány szempont, ami meghatározza az árakat, és segítséget nyújt a tárgyalásokkor:

* vásárolt mennyiség, ha nő a megvásárolt mennyiség, akkor csökken az ár
* mennyire szabványtermékről van szó, az egyedi termékek drágábbak
* egyszeri vagy ismétlődő vásárlásról van-e szó
* termékminőség
* szállítás
* csomagolás
* kiszolgálás minősége

A tárgyalások után, írásban is rögzítjük a megállapodást.

1. **Raktározás**

A raktározás fő funkciója, az áru tárolása, állagának megóvása, készletek elhelyezése. Az ellátási láncban az egyes fázisokat (termeléshez szükséges alapanyagok, kiszállítandó késztermék) a raktárak kapcsolják össze.

A raktárhely mennyisége véges, így szükséges egy jól átgondolt stratégia úgy alapanyag, mint késztermék területén.

Biztonsági készlet (Safety stock) létrehozására azért van szükség, hogy lefedjük a piaci igények rövid időn belüli ingadozását. Ha pl. tudjuk hogy az angol piacra szállított termékünk igénye egy héten belül is képes jellemzően változni, amit szeretnénk lereagálni, akkor a szükséges alapanyagok biztonsági készletét úgy kell meghatározni, hogy ezen igényváltozást le tudjuk fedni. A biztonsági készlet kialakításában fontos szerepet játszik az adott anyag forgási sebessége, a beszállító reakcióideje, és az adott piac dinamikája.

Szükséges raktárnyilvántartás vezetése a készletekről, hogy nyomon lehessen követni például az alapanyag fogyását, valamint a késztermék nagyságát.

1. **Termelési vagy gyártási logisztika**

A gyártási folyamat azon tevékenységek összessége, amely során egy anyagból alakjának és tulajdonságának megváltoztatásával tervszerűen ipari terméket állítanak elő.

A termelési logisztika gondoskodik arról, hogy a gyártási folyamatban az anyagáramlás zökkenőmentesen megvalósuljon.

Rengeteg külső tényező befolyásolhatja a gyártás- és alapanyag tervezésének folyamatát, és minden percben biztosítani kell, hogy minden eszköz, anyag a megfelelő időben, mennyiségben, minőségben, információval ellátva, a termelés rendelkezésére álljon.

1. **Kiszállítás/disztribúció**

A disztribúció vagy más néven az ellátási logisztika feladata eljuttatni a készterméket a termelőhelytől a fogyasztóig.

A termék kiszállítását ugyanúgy meg kell terveznünk, mint a gyártást és a gyártáshoz szükséges alapanyagok beérkezését. Fontos a megfelelő szállítási eszköz megválasztása, az igények pontos felmérése / ismerete, hogy ellássuk az ott felmerült igényeket. Ha valamelyik lépésbe hiba csúszik, könnyen okozhatunk ellátási problémát és a vásárlóink számára csalódást, amikor nem találják meg termékünket a boltok polcain.

Fontos szem előtt tartani a gazdaságossági szempontokat is, hogy minél kevesebb ráfordításból tudjuk eljuttatni a termékeket a fogyasztókig.

Elosztási szükséglettervezés

A módszer lényege, hogy a fogyasztóknál felmerülő szükségletet bruttó szükségletként értékeli. Az elosztási csatorna különböző szintjein található készletekkel korrigálja a bruttó a szükségletet, ez lesz a nettó szükséglet. Bruttó szükséglet – az elosztási rendszer tételnagyság = nettó kiszállítandó mennyiség

A módszer információ igénye:

* A fogyasztói kereslet
* Az elosztási rendszer struktúrája
* Az elosztási rendszerben lévő készlet nagysága
* Az elosztási rendszer állomásai közötti szállítási idő
* A kiszállítási tételnagyság

Felhasznált irodalom:

1. [www.logisztika.com](http://www.logisztika.com)